Hifadhi ya Taifa ya Ziwa Nakuru
Mbuga ilianzishwa mwaka 1961. Sababu ya kuianzisha ilikuwa idadi kubwa ya ndege wa heroe wanaokusanyika hapa. Wakati mwingine huhesabiwa kuwa hadi milioni mbili. Idadi ya heroe hubadilika kimajira kulingana na kiasi cha algae ambazo ni chakula chao hasa.
Hifadhi ya Mikumi
Ipo umbali wa kilometa 283 magharibi kwa Dar es Salaam. Aidha hifadhi hii iko kaskazini kwa mbuga ya Selous (Game Reserve) na iko barabarani unapoelekea katika hifadhi ya Udzungwa, mbuga ya wanyama ya Selous na Ruaha kwa barabara kutoka Dar es Salaam. Inapakana pia na Hifadhi ya Taifa ya Milima ya Uluguru.